ΑΠΌΦΑΣΗ ΤΗΣ ΕΠΙΤΡΟΠΉΣ

της 21ης Μαΐου 2013

σχετικά με τον καθορισμό οικολογικών κριτηρίων απονομής του οικολογικού σήματος της EE για βρύσες κουζίνας και μπάνιου

[κοινοποιηθείσα υπό τον αριθμό C(2013) 2826]

(Κείμενο που παρουσιάζει ενδιαφέρον για τον ΕΟΧ)

(2013/250/ΕΕ)

Η ΕΥΡΩΠΑΪΚΗ ΕΠΙΤΡΟΠΗ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης,

Έχοντας υπόψη τον κανονισμό (ΕΚ) αριθ. 66/2010 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με το οικολογικό σήμα της ΕΕ (EU Ecolabel) (1), και ιδίως το άρθρο 8 παράγραφος 2,

Έπειτα από διαβουλεύσεις με το Συμβούλιο Οικολογικής Σήμανσης της Ευρωπαϊκής Ένωσης,

Εκτιμώντας τα ακόλουθα:

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Η κατηγορία προϊόντων «βρύσες κουζίνας και μπάνιου» περιλαμβάνει: οικιακές βρύσες, κεφαλές ντους και σετ ντους που χρησιμοποιούνται κυρίως για την άντληση νερού το οποίο χρησιμοποιείται για προσωπική υγιεινή, καθαριότητα, μαγείρεμα και ως πόσιμο νερό, ακόμη και όταν διατίθενται στο εμπόριο για μη οικιακή χρήση.

2. Τα ακόλουθα προϊόντα εξαιρούνται από την κατηγορία προϊόντων «βρύσες κουζίνας και μπάνιου»:

Άρθρο 2

Για τους σκοπούς της παρούσας απόφασης, ισχύουν οι ακόλουθοι ορισμοί:

1) «βρύση»: βαλβίδα άμεσου ή έμμεσου, μηχανικού και/ή αυτόματου χειρισμού από την οποία αντλείται νερό·

2) «κεφαλή ντους»:

3) «σετ ντους»: ο συνδυασμός κεφαλής ντους και συνδεδεμένων βαλβίδων και/ή διατάξεων ελέγχου που έχουν συσκευαστεί και πωλούνται ως ενιαίο σύνολο·

4) «σετ ντους με δύο χειριστήρια ή λαβές»: σετ ντους εφοδιασμένο με χωριστά χειριστήρια ή λαβές ελέγχου της παροχής ψυχρού και θερμού νερού·

5) «ηλεκτρικό σετ ντους»: σετ ντους εφοδιασμένο με διάταξη τοπικής θέρμανσης του νερού του ντους με χρήση ηλεκτρικής ενέργειας·

6) «μη οικιακές βρύσες κουζίνας και μπάνιου για ειδικούς σκοπούς»: βρύσες κουζίνας και μπάνιου για τις οποίες απαιτείται απεριόριστη ροή νερού προκειμένου να επιτελέσουν την προβλεπόμενη μη οικιακή λειτουργία τους·

7) «μειωτήρας νερού»: τεχνική διάταξη περιορισμού της ροής του νερού σε συγκεκριμένο όγκο, η οποία επιτρέπει τη μεγαλύτερη ροή νερού μόνον όταν ενεργοποιείται από τον χρήστη για επιλεγμένο χρονικό διάστημα στη διάρκεια μίας και μόνο χρήσης·

8) «μέγιστη διαθέσιμη παροχή νερού»: η ανώτατη διαθέσιμη ροή νερού από το σύστημα ή από επιμέρους εξάρτημα·

9) «κατώτατη μέγιστη διαθέσιμη παροχή νερού»: η κατώτατη παροχή νερού από το σύστημα ή από επιμέρους εξάρτημα η οποία διατίθεται όταν η βαλβίδα είναι τελείως ανοικτή·

10) «τεχνικό στοιχείο ασφαλείας»: διάταξη ενσωματωμένη σε ελεγχόμενη από αισθητήρα βρύση κουζίνας ή μπάνιου, και η οποία χρησιμοποιείται για να εμποδίζει τη συνεχή ροή νερού διακόπτοντας την παροχή νερού μετά από προκαθορισμένο χρονικό διάστημα, έστω και αν ο αισθητήρας ανιχνεύει την παρουσία προσώπου ή αντικειμένου.

Άρθρο 3

Τα κριτήρια απονομής του οικολογικού σήματος της ΕΕ δυνάμει του κανονισμού (ΕΚ) αριθ. 66/2010, για προϊόν που ανήκει στην κατηγορία προϊόντων «βρύσες κουζίνας και μπάνιου» η οποία ορίζεται στο άρθρο 1 της παρούσας απόφασης, καθώς και οι συναφείς απαιτήσεις εκτίμησης και εξακρίβωσης, καθορίζονται στο παράρτημα της παρούσας απόφασης.

Άρθρο 4

Τα κριτήρια και οι σχετικές απαιτήσεις εκτίμησης που προβλέπονται στο παράρτημα ισχύουν επί τέσσερα έτη από την ημερομηνία έκδοσης της παρούσας απόφασης.

Άρθρο 5

Για διοικητικούς σκοπούς, η κατηγορία προϊόντων «βρύσες κουζίνας και μπάνιου» χαρακτηρίζεται με τον κωδικό αριθμό «x».

Άρθρο 6

Η παρούσα απόφαση απευθύνεται στα κράτη μέλη.

(1) ΕΕ L 27 της 30.1.2010, σ. 1.

ΠΑΡΑΡΤΗΜΑ

ΚΡΙΤΗΡΙΑ ΑΠΟΝΟΜΗΣ ΤΟΥ ΟΙΚΟΛΟΓΙΚΟΥ ΣΗΜΑΤΟΣ ΤΗΣ ΕΕ ΚΑΙ ΑΠΑΙΤΗΣΕΙΣ ΕΚΤΙΜΗΣΗΣ ΚΑΙ ΕΞΑΚΡΙΒΩΣΗΣ

Κριτήρια απονομής του οικολογικού σήματος της ΕΕ σε βρύσες κουζίνας και μπάνιου:

1. Κατανάλωση νερού και σχετική εξοικονόμηση ενέργειας

2. Υλικά σε επαφή με το πόσιμο νερό

3. Αποκλειόμενης ή περιορισμένης χρήσης ουσίες και μείγματα

4. Ποιότητα και μακροβιότητα των προϊόντων

5. Συσκευασία

6. Πληροφορίες προς τους χρήστες

7. Πληροφορίες που αναγράφονται στο οικολογικό σήμα της ΕΕ

Οι ειδικές απαιτήσεις όσον αφορά την εκτίμηση και την εξακρίβωση αναφέρονται στην περιγραφή κάθε κριτηρίου.

Όταν ο αιτών οφείλει να υποβάλει δηλώσεις, τεκμηρίωση, αναλύσεις, εκθέσεις δοκιμών ή άλλα αποδεικτικά στοιχεία από τα οποία να προκύπτει η συμμόρφωση προς τα κριτήρια αυτά, τα εν λόγω έγγραφα επιτρέπεται να προέρχονται από τον αιτούντα ή από τον προμηθευτή ή και από τους δύο.

Όπου είναι εφικτό, οι δοκιμές διεξάγονται από εργαστήρια που πληρούν τις γενικές απαιτήσεις του ευρωπαϊκού προτύπου EN ISO 17025 (1) ή ισοδύναμου.

Όπου κρίνεται σκόπιμο, επιτρέπεται να εφαρμόζονται διαφορετικές μέθοδοι δοκιμών από αυτές που αναφέρονται σε κάθε κριτήριο, εφόσον είναι αποδεκτές ως ισοδύναμες από τον αρμόδιο φορέα που αξιολογεί την αίτηση.

Απαραίτητη προϋπόθεση είναι να πληροί το προϊόν όλες τις απαιτήσεις που προβλέπονται από τη νομοθεσία της χώρας ή των χωρών στην αγορά των οποίων πρόκειται να διατεθεί το προϊόν. Ο αιτών δηλώνει ότι το προϊόν πληροί την ανωτέρω προϋπόθεση.

Κριτήριο 1. Κατανάλωση νερού και σχετική εξοικονόμηση ενέργειας

α) Μέγιστη διαθέσιμη παροχή νερού

Η μέγιστη διαθέσιμη παροχή νερού των βρυσών κουζίνας και μπάνιου, ανεξαρτήτως της πίεσης του νερού, δεν υπερβαίνει τις τιμές του πίνακα 1.

Πίνακας 1

Μέγιστη διαθέσιμη παροχή νερού για τις «βρύσες κουζίνας και μπάνιου»

Υποκατηγορία προϊόντων Παροχή νερού [l/min] Βρύσες κουζίνας χωρίς μειωτήρα 6,0 με μειωτήρα (2) 8,0 Βρύσες νιπτήρα χωρίς μειωτήρα 6,0 με μειωτήρα (2) 8,0 Κεφαλές ντους και σετ ντους (3) 8,0

Εκτίμηση και εξακρίβωση: Ο αιτών βεβαιώνει τη συμμόρφωση του προϊόντος με την εν λόγω απαίτηση, προσδιορίζει τη μέγιστη τιμή παροχής νερού (σε l/min) του προϊόντος που υποβάλλεται στη διαδικασία απονομής του σήματος και καταθέτει τα αποτελέσματα των δοκιμών που έχουν διεξαχθεί σύμφωνα με τη διαδικασία δοκιμών η οποία αναφέρεται στα αντίστοιχα πρότυπα ΕΝ για το συγκεκριμένο είδος προϊόντος (βλέπε πίνακα 2). Οι δοκιμές διεξάγονται υπό πίεση 1,5, 3,0 και 4,5 bar (± 0,2 bar) για τα προϊόντα που διατίθενται ως κατάλληλα για χρήση σε εγκαταστάσεις υψηλής πίεσης (συνήθως 1,0 έως 5,0 bar) ή υπό πίεση 0,2, 0,3 και 0,5 bar (± 0,02 bar) για τα προϊόντα που διατίθενται ως κατάλληλα για χρήση σε εγκαταστάσεις χαμηλής πίεσης (συνήθως 0,1 έως 0,5 bar). Η μέση τιμή τριών μετρήσεων δεν υπερβαίνει τις μέγιστες τιμές παροχής που παρατίθενται στον πίνακα 1. Για τις βρύσες ζεστού και κρύου χωρίς ανάμειξη και τις βρύσες κουζίνας με ανάμειξη στο στόμιο εκροής, ως παροχή λογίζεται το άθροισμα των δύο ροών, δηλαδή η συνολική ροή θερμού και ψυχρού νερού στον νιπτήρα ή τον νεροχύτη. Επιπλέον, για τα προϊόντα με δυνατότητα ρύθμισης εξοικονόμησης (δηλαδή με μειωτήρα), υποβάλλεται περιγραφή της διάταξης που χρησιμοποιείται (δηλαδή των κύριων τεχνικών παραμέτρων της και των οδηγιών εγκατάστασης, ρύθμισης και χρήσης).

Πίνακας 2

Πρότυπα EN για την κατηγορία προϊόντων «βρύσες κουζίνας και μπάνιου»

Αριθμός Τίτλος EN 200 Βρύσες κουζίνας και μπάνιου. Μονές βρύσες και συνδυασμός τους για συστήματα παροχής νερού τύπου 1 και τύπου 2 – Γενικές τεχνικές προδιαγραφές EN 816 Βρύσες κουζίνας και μπάνιου. Βαλβίδες αυτόματης διακοπής (PN10) EN 817 Βρύσες κουζίνας και μπάνιου. Μηχανικές αναμεικτικές βαλβίδες (PN10) – Γενικές τεχνικές προδιαγραφές EN 1111 Βρύσες κουζίνας και μπάνιου. Θερμοστατικές αναμεικτικές βαλβίδες (PN10) – Γενικές τεχνικές προδιαγραφές EN 1112 Βρύσες κουζίνας και μπάνιου. Κεφαλές ντους για βρύσες κουζίνας και μπάνιου συστημάτων παροχής νερού τύπου 1 και τύπου 2 – Γενικές τεχνικές προδιαγραφές EN 1286 Βρύσες κουζίνας και μπάνιου. Μηχανικές αναμεικτικές βαλβίδες χαμηλής πίεσης Γενικές τεχνικές προδιαγραφές EN 1287 Βρύσες κουζίνας και μπάνιου. Θερμοστατικές αναμεικτικές βαλβίδες χαμηλής πίεσης Γενικές τεχνικές προδιαγραφές EN 15091 Βρύσες κουζίνας και μπάνιου. Βρύσες κουζίνας και μπάνιου με ηλεκτρονικό άνοιγμα και κλείσιμο EN 248 Βρύσες κουζίνας και μπάνιου. Γενικές προδιαγραφές για επιστρώσεις Ni-Cr με ηλεκτροαπόθεση EN60335-1 Ηλεκτρικές συσκευές οικιακής και παρόμοιας χρήσης EN60335-2-35 Ηλεκτρικές συσκευές οικιακής και παρόμοιας χρήσης, Ασφάλεια, Ειδικές απαιτήσεις για ταχυθερμοσίφωνες

β) Κατώτατη μέγιστη διαθέσιμη παροχή νερού

Η κατώτατη μέγιστη διαθέσιμη παροχή νερού από τις βρύσες κουζίνας και μπάνιου, ανεξαρτήτως της πίεσης του νερού, δεν είναι μικρότερη από τις τιμές του πίνακα 3:

Πίνακας 3

Κατώτατη μέγιστη διαθέσιμη παροχή νερού για τις «βρύσες κουζίνας και μπάνιου»

Υποκατηγορία προϊόντων Παροχή νερού [l/min] Βρύσες κουζίνας 2,0 Βρύσες νιπτήρα 2,0 Σετ ντους και κεφαλές ντους 4,5 Ηλεκτρικά σετ ντους και σετ ντους χαμηλής πίεσης (4) 3,0

Εκτίμηση και εξακρίβωση: Ο αιτών βεβαιώνει τη συμμόρφωση του προϊόντος με την εν λόγω απαίτηση, προσδιορίζει την κατώτατη μέγιστη διαθέσιμη τιμή παροχής νερού του προϊόντος που υποβάλλεται στη διαδικασία απονομής του σήματος και καταθέτει τα αποτελέσματα των δοκιμών που έχουν διεξαχθεί σύμφωνα με τη διαδικασία δοκιμών η οποία αναφέρεται στα αντίστοιχα πρότυπα ΕΝ για το συγκεκριμένο είδος προϊόντος (βλέπε πίνακα 2). Οι δοκιμές πρέπει να διεξάγονται υπό πίεση 1,5, 3,0 και 4,5 bar (± 0,2 bar) για τα προϊόντα που διατίθενται ως κατάλληλα για χρήση σε εγκαταστάσεις υψηλής πίεσης (συνήθως 1,0 έως 5 bar) ή υπό πίεση 0,2, 0,3 και 0,5 bar (± 0,02 bar) για τα προϊόντα που διατίθενται ως κατάλληλα για χρήση σε εγκαταστάσεις χαμηλής πίεσης (συνήθως 0,1 έως 0,5 bar). Η μέση τιμή τριών μετρήσεων δεν είναι μικρότερη από την τιμή παροχής του πίνακα 3. Για τις βρύσες ζεστού και κρύου χωρίς ανάμειξη και τις βρύσες κουζίνας με ανάμειξη στο στόμιο εκροής, ως παροχή λογίζεται το άθροισμα των δύο ροών, δηλαδή η συνολική ροή θερμού και ψυχρού νερού στον νιπτήρα ή τον νεροχύτη.

γ) Διαχείριση της θερμοκρασίας

Οι βρύσες κουζίνας και μπάνιου είναι εφοδιασμένες με προηγμένη διάταξη ή τεχνική λύση που επιτρέπει τη διαχείριση της θερμοκρασίας ή/και του θερμού νερού από τον τελικό χρήστη, για παράδειγμα, με μείωση της θερμοκρασίας του νερού ή της παροχής θερμού νερού ή με θερμοστατική ρύθμιση.

Η τεχνική λύση πρέπει να προσδιορίζεται ώστε να επιτρέπει στον χρήστη να ελέγχει επακριβώς τη θερμοκρασία του νερού που παρέχεται από τη βρύση ή το ντους, ανεξαρτήτως του συστήματος θέρμανσης με το οποίο συνδέεται. Πιθανές λύσεις μπορούν να περιλαμβάνουν, για παράδειγμα, φραγή θερμού νερού, παροχή ψυχρού νερού στη μεσαία θέση ή/και θερμοστατική αναμεικτική βαλβίδα.

Οι βρύσες κουζίνας και μπάνιου που προορίζονται να συνδεθούν με παροχή νερού του οποίου η θερμοκρασία είναι ήδη ελεγχόμενη καθώς και οι κεφαλές ντους εξαιρούνται από το παρόν κριτήριο.

Εκτίμηση και εξακρίβωση: Όταν υποβάλλει την αίτηση στην αρμόδια αρχή, ο αιτών δηλώνει ότι το προϊόν πληροί την απαίτηση και καταθέτει τεκμηρίωση που περιγράφει την τεχνική ή τη διάταξη που εφαρμόζεται στο προϊόν. Όταν η παροχή νερού είναι ήδη ελεγχόμενης θερμοκρασίας, ο αιτών εξηγεί την ειδική τεχνική ιδιότητα που καθιστά τις βρύσες κουζίνας και μπάνιου κατάλληλες για σύνδεση με αυτό το είδος συστήματος.

δ) Έλεγχος του χρόνου

Το κριτήριο αυτό εφαρμόζεται σε βρύσες κουζίνας και μπάνιου που πωλούνται ή διατίθενται στο εμπόριο με διατάξεις ελέγχου του χρόνου (δηλαδή διατάξεις διακοπής της ροής του νερού είτε μετά από ένα ορισμένο χρονικό διάστημα μη χρησιμοποίησης, για παράδειγμα, αισθητήρες οι οποίοι διακόπτουν τη ροή του νερού όταν ο χρήστης απομακρύνεται από το πεδίο ανίχνευσης του αισθητήρα, είτε μετά από καθορισμένο χρονικό διάστημα χρήσης, για παράδειγμα, χρονοδιακόπτες οι οποίοι διακόπτουν τη ροή του νερού όταν συμπληρωθεί ο μέγιστος χρόνος ροής).

Για βρύσες κουζίνας και μπάνιου εφοδιασμένες με χρονοδιακόπτη, η προγραμματισμένη μέγιστη περίοδος ροής δεν υπερβαίνει τα 15 δευτερόλεπτα για τις βρύσες και τα 35 δευτερόλεπτα για τα σετ ντους. Ωστόσο, το προϊόν είναι σχεδιασμένο κατά τρόπο ώστε να επιτρέπει στον τεχνικό που εκτελεί την εγκατάσταση να προσαρμόζει το χρόνο ροής αναλόγως της σκοπούμενης χρήσης του προϊόντος.

Για βρύσες κουζίνας και μπάνιου εφοδιασμένες με αισθητήρα, ο χρόνος απενεργοποίησης μετά τη χρήση δεν πρέπει να υπερβαίνει το 1 δευτερόλεπτο για τις βρύσες και τα 3 δευτερόλεπτα για τα σετ ντους. Επιπλέον, οι βρύσες κουζίνας και μπάνιου που είναι εφοδιασμένες με αισθητήρα διαθέτουν ενσωματωμένο «τεχνικό στοιχείο ασφάλειας» με προκαθορισμένο χρόνο απενεργοποίησης 2 λεπτών το μέγιστο για την πρόληψη ατυχημάτων ή την αποτροπή της συνεχούς ροής νερού από τις βρύσες και τα σετ ντους όταν δεν χρησιμοποιούνται.

Εκτίμηση και εξακρίβωση: Το προϊόν ή σύστημα υποβάλλεται σε δοκιμή υπό πίεση, εντός του οριζόμενου πεδίου τιμών [3,0 bar (± 0,2 bar) για τις βαλβίδες υψηλής πίεσης ή 0,5 bar (± 0,02 bar] για τις βαλβίδες χαμηλής πίεσης) ώστε να επαληθεύεται ότι το σύστημα ελέγχου του χρόνου ενεργοποιείται με ανοχή 10 % σε σχέση με τις τιμές που ορίζονται από τον αιτούντα. Ο αιτών δηλώνει ότι το προϊόν πληροί την απαίτηση, προσδιορίζει τον τύπο τεχνικής λύσης που χρησιμοποιήθηκε καθώς και τις τεχνικές παραμέτρους της (προκαθορισμένος χρόνος ροής νερού για τους χρονοδιακόπτες, χρόνος ενεργοποίησης μετά τη χρήση για τους αισθητήρες) και καταθέτει στον αρμόδιο φορέα ως τμήμα της αίτησης τα αποτελέσματα δοκιμής που έχει διεξαχθεί σύμφωνα με το πρότυπο ΕΝ 15091 για τις βρύσες κουζίνας και μπάνιου με ηλεκτρονικό άνοιγμα και κλείσιμο ή το πρότυπο EN 816 για τις βαλβίδες αυτόματης διακοπής.

Κριτήριο 2. Υλικά σε επαφή με το πόσιμο νερό

Χημικά και υγειονομικά χαρακτηριστικά των υλικών που έρχονται σε επαφή με το πόσιμο νερό

Τα υλικά που χρησιμοποιούνται σε προϊόντα τα οποία έρχονται σε επαφή με το πόσιμο νερό, ή οι προσμείξεις τους, δεν ελευθερώνουν στο νερό που προορίζεται για κατανάλωση από τον άνθρωπο κανένα συστατικό σε συγκεντρώσεις μεγαλύτερες από τις αναγκαίες για τη χρήση τους και δεν περιορίζουν είτε άμεσα είτε έμμεσα την προστασία της υγείας του ανθρώπου (5). Δεν προκαλούν υποβάθμιση της ποιότητας του νερού που προορίζεται για κατανάλωση από τον άνθρωπο όσον αφορά την όψη, την οσμή ή τη γεύση. Εντός των συνιστώμενων ορίων ορθής λειτουργίας (δηλαδή των όρων χρήσης που προβλέπονται στα αντίστοιχα πρότυπα EN που παρατίθενται στον πίνακα 2), τα υλικά δεν υφίστανται καμία μεταβολή που θα μπορούσε να επηρεάσει αρνητικά τις επιδόσεις του προϊόντος. Τα υλικά που δεν είναι επαρκώς ανθεκτικά στη διάβρωση προστατεύονται κατάλληλα ώστε να μην ενέχουν κίνδυνο για την υγεία.

Εκτίμηση και εξακρίβωση: Ο αιτών δηλώνει ότι το προϊόν πληροί την απαίτηση και υποβάλλει τα σχετικά έγγραφα τεκμηρίωσης ή αποτελέσματα δοκιμών, όπως αναφέρεται στη συνέχεια:

Τα μεταλλικά υλικά που έρχονται σε επαφή με το πόσιμο νερό και τα οποία χρησιμοποιούνται στις βρύσες κουζίνας και μπάνιου περιλαμβάνονται στο θετικό κατάλογο «Αποδοχή μεταλλικών υλικών χρησιμοποιούμενων σε προϊόντα που έρχονται σε επαφή με το πόσιμο νερό» ο οποίος παρατίθεται στο προσάρτημα. Ο αιτών υποβάλλει δήλωση συμμόρφωσης με την απαίτηση αυτή. Εάν τα μεταλλικά υλικά δεν περιλαμβάνονται στον θετικό κατάλογο, υποβάλλονται τα αποτελέσματα δοκιμών που έχουν διεξαχθεί σύμφωνα με την προσέγγιση για «Προσθήκη υλικών στον κατάλογο σύστασης εντός μιας κατηγορίας υλικών», που περιγράφεται στο προσάρτημα, και με την εφαρμογή του προτύπου EN 15664-1. Εναλλακτικά, εάν ισχύουν υποχρεωτικές εθνικές διατάξεις στο κράτος μέλος στην αγορά του οποίου πρόκειται να διατεθεί το προϊόν, υποβάλλεται πιστοποιητικό έγκρισης των εν λόγω μεταλλικών υλικών ή/και προϊόντος το οποίο πρέπει να έχει εκδοθεί από τις εθνικές αρχές ή αρμόδια εργαστήρια.

Τα οργανικά υλικά που έρχονται σε επαφή με το πόσιμο νερό υποβάλλονται σε δοκιμές σύμφωνα με τις ισχύουσες απαιτήσεις στο κράτος μέλος στην αγορά του οποίου πρόκειται να διατεθεί το προϊόν. Υποβάλλεται είτε πιστοποιητικό, το οποίο πρέπει να έχει εκδοθεί από τις εθνικές αρχές, ή, κατά περίπτωση, τα αποτελέσματα δοκιμών που έχουν διενεργηθεί από αρμόδια εργαστήρια.

Επιπλέον, εφόσον απαιτείται από τις εθνικές διατάξεις ή το κράτος μέλος στην αγορά του οποίου πρόκειται να διατεθεί το προϊόν, υποβάλλονται τα αποτελέσματα δοκιμών που αφορούν την αύξηση του μικροβιακού φορτίου και την εκτίμηση της οσμής και της γεύσης του νερού.

Κριτήριο 3. Αποκλειόμενης ή περιορισμένης χρήσης ουσίες και μείγματα

a) Επικίνδυνες ουσίες και μείγματα

Σύμφωνα με το άρθρο 6 παράγραφος 6 του κανονισμού (ΕΚ) αριθ. 66/2010 για το οικολογικό σήμα της ΕΕ, το προϊόν ή οποιοδήποτε αντικείμενο αυτού (6) δεν πρέπει να περιέχει ουσίες οι οποίες πληρούν τα κριτήρια ταξινόμησής τους βάσει των δηλώσεων επικινδυνότητας ή των φράσεων κινδύνου που προβλέπονται στη συνέχεια, σύμφωνα με τον κανονισμό (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου (7) ή την οδηγία 67/548/ΕΟΚ του Συμβουλίου (8), ούτε ουσίες που αναφέρονται στο άρθρο 57 του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (9) . Οι φράσεις κινδύνου που ακολουθούν αφορούν γενικά ουσίες. Ωστόσο, εάν δεν μπορούν να ληφθούν πληροφορίες για τις ουσίες, εφαρμόζονται οι κανόνες ταξινόμησης των μειγμάτων.

Κατάλογος δηλώσεων επικινδυνότητας

Δήλωση επικινδυνότητας (10) Φράση κινδύνου (11) H300 Θανατηφόρο σε περίπτωση κατάποσης R28 H301 Τοξικό σε περίπτωση κατάποσης R25 H304 Μπορεί να προκαλέσει θάνατο σε περίπτωση κατάποσης και διείσδυσης στις αναπνευστικές οδούς R65 H310 Θανατηφόρο σε επαφή με το δέρμα R27 H311 Τοξικό σε επαφή με το δέρμα R24 H330 Θανατηφόρο σε περίπτωση εισπνοής R23/26 H331 Τοξικό σε περίπτωση εισπνοής R23 H340 Μπορεί να προκαλέσει γενετικά ελαττώματα R46 H341 Ύποπτο για πρόκληση γενετικών ελαττωμάτων R68 H350 Μπορεί να προκαλέσει καρκίνο R45 H350i Μπορεί να προκαλέσει καρκίνο μέσω της εισπνοής R49 H351 Ύποπτο για πρόκληση καρκίνου R40 H360F Μπορεί να βλάψει τη γονιμότητα R60 H360D Μπορεί να βλάψει το έμβρυο R61 H360FD Μπορεί να βλάψει τη γονιμότητα Μπορεί να βλάψει το έμβρυο R60/61/60-61 H360Fd Μπορεί να βλάψει τη γονιμότητα Ύποπτο για πρόκληση βλάβης στο έμβρυο R60/63 H360Df Μπορεί να βλάψει το έμβρυο Ύποπτο για πρόκληση βλάβης στη γονιμότητα R61/62 H361f Ύποπτο για πρόκληση βλάβης στη γονιμότητα R62 H361d Ύποπτο για πρόκληση βλάβης στο έμβρυο R63 H361fd Ύποπτο για πρόκληση βλάβης στη γονιμότητα Ύποπτο για πρόκληση βλάβης στο έμβρυο R62-63 H362 Μπορεί να βλάψει τα βρέφη που τρέφονται με μητρικό γάλα R64 H370 Προκαλεί βλάβες στα όργανα R39/23/24/25/26/27/28 H371 Μπορεί να προκαλέσει βλάβες στα όργανα R68/20/21/22 H372 Προκαλεί βλάβες στα όργανα ύστερα από παρατεταμένη ή επανειλημμένη έκθεση R48/25/24/23 H373 Μπορεί να προκαλέσει βλάβες στα όργανα ύστερα από παρατεταμένη ή επανειλημμένη έκθεση R48/20/21/22 H400 Πολύ τοξικό για τους υδρόβιους οργανισμούς R50 H410 Πολύ τοξικό για τους υδρόβιους οργανισμούς με μακροχρόνιες επιπτώσεις R50-53 H411 Τοξικό για τους υδρόβιους οργανισμούς με μακροχρόνιες επιπτώσεις R51-53 H412 Επιβλαβές για τους υδρόβιους οργανισμούς με μακροχρόνιες επιπτώσεις R52-53 H413 Μπορεί να έχει μακροχρόνιες επιβλαβείς επιπτώσεις στους υδρόβιους οργανισμούς R53 EUH059 Επικίνδυνο για τη στιβάδα του όζοντος R59 EUH029 Σε επαφή με το νερό ελευθερώνονται τοξικά αέρια R29 EUH031 Σε επαφή με οξέα ελευθερώνονται τοξικά αέρια R31 EUH032 Σε επαφή με οξέα ελευθερώνονται πολύ τοξικά αέρια R32 EUH070 Τοξικό σε επαφή με τα μάτια R39-41

Οι ουσίες ή τα μείγματα των οποίων οι ιδιότητες έχουν μεταβληθεί λόγω της επεξεργασίας (π.χ., δεν είναι πλέον βιοδιαθέσιμα ή έχουν υποστεί χημική τροποποίηση με αποτέλεσμα να εκλείπει ο κίνδυνος που είχε προσδιοριστεί προηγουμένως) εξαιρούνται από την ανωτέρω απαίτηση.

Τα όρια συγκέντρωσης για ουσίες ή μείγματα που ενδέχεται να χαρακτηριστούν ή έχουν χαρακτηριστεί με τις δηλώσεις επικινδυνότητας ή τις φράσεις κινδύνου που προαναφέρονται, και επομένως πληρούν τα κριτήρια ταξινόμησης στις κλάσεις ή κατηγορίες επικινδυνότητας, καθώς και για ουσίες που πληρούν τα κριτήρια του άρθρου 57 στοιχεία α), β) ή γ) του κανονισμού (ΕΚ) αριθ. 1907/2006, δεν υπερβαίνουν τα γενικά ή τα ειδικά όρια συγκέντρωσης που καθορίζονται σύμφωνα με το άρθρο 10 του κανονισμού (ΕΚ) αριθ. 1272/2008. Όταν καθορίζονται ειδικά όρια συγκέντρωσης, αυτά υπερισχύουν των γενικών.

Τα όρια συγκέντρωσης για ουσίες που πληρούν τα κριτήρια του άρθρου 57 στοιχεία δ), ε) ή στ) του κανονισμού (ΕΚ) αριθ. 1907/2006 δεν υπερβαίνουν το 0,1 % κατά βάρος.

Το τελικό προϊόν δεν οφείλει να φέρει επισήμανση σύμφωνα με τις δηλώσεις επικινδυνότητας που προαναφέρθηκαν.

Για τις ακόλουθες ουσίες/εξαρτήματα ισχύει ειδική παρέκκλιση από την εν λόγω απαίτηση:

Νικέλιο σε ανοξείδωτους χάλυβες όλων των τύπων Όλες οι δηλώσεις επικινδυνότητας και φράσεις κινδύνου Αντικείμενα και ομοιογενή μέρη των βρυσών κουζίνας και μπάνιου που έρχονται σε επαφή με το πόσιμο νερό και είναι κατασκευασμένα από κράματα, τα οποία εμπίπτουν στο άρθρο 23 στοιχείο δ) του κανονισμού 1272/2008 και περιλαμβάνονται στο μέρος Β του καταλόγου «Αποδοχή μεταλλικών υλικών χρησιμοποιούμενων σε προϊόντα που έρχονται σε επαφή με το πόσιμο νερό – Κοινή προσέγγιση» ή πληρούν τις απαιτήσεις που θα προστεθούν στον εν λόγω κατάλογο όπως αναφέρεται στο προσάρτημα. Όλες οι δηλώσεις επικινδυνότητας και φράσεις κινδύνου Νικέλιο σε προστατευτική επίστρωση, εάν η απελευθέρωση νικελίου από στρώματα νικελίου ή από επίστρωση που περιέχει νικέλιο στις εσωτερικές επιφάνειες προϊόντων τα οποία πρόκειται να έρχονται σε επαφή με το πόσιμο νερό και έχουν υποβληθεί σε δοκιμές σύμφωνα με το πρότυπο (14) EN 16058 (15) δεν υπερβαίνει τα 10 μg/l. Όλες οι δηλώσεις επικινδυνότητας και φράσεις κινδύνου Ηλεκτρονικά εξαρτήματα των βρυσών κουζίνας και μπάνιου, τα οποία πληρούν τις απαιτήσεις της οδηγίας 2011/65/ΕΕ (16) Όλες οι δηλώσεις επικινδυνότητας και φράσεις κινδύνου

Εκτίμηση και εξακρίβωση: Για κάθε αντικείμενο ή ομοιογενές μέρος, ο αιτών υποβάλλει δήλωση συμμόρφωσης με το παρόν κριτήριο, συνοδευόμενη από σχετική τεκμηρίωση, όπως δηλώσεις συμμόρφωσης υπογεγραμμένες από τους αντίστοιχους προμηθευτές, σύμφωνα με τις οποίες οι ουσίες ή τα υλικά δεν κατατάσσονται σε καμία από τις κλάσεις επικινδυνότητας που αντιστοιχούν στις δηλώσεις επικινδυνότητας οι οποίες περιλαμβάνονται στον προαναφερόμενο κατάλογο, σύμφωνα με τον κανονισμό (ΕΚ) αριθ. 1272/2008, εφόσον αυτό μπορεί να διαπιστωθεί τουλάχιστον από τα στοιχεία που παρέχονται για την κάλυψη των απαιτήσεων του παραρτήματος VII του κανονισμού (ΕΚ) αριθ. 1907/2006. Η δήλωση αυτή τεκμηριώνεται με συνοπτικές πληροφορίες σχετικά με τα χαρακτηριστικά που είναι συναφή με τις δηλώσεις επικινδυνότητας οι οποίες περιλαμβάνονται στον προαναφερόμενο κατάλογο, με τον βαθμό λεπτομέρειας που καθορίζεται στα τμήματα 10, 11 και 12 του παραρτήματος II (Απαιτήσεις για τη σύνταξη των δελτίων δεδομένων ασφαλείας) του κανονισμού (ΕΚ) αριθ. 1907/2006.

Οι πληροφορίες για τις εγγενείς ιδιότητες των ουσιών μπορούν να συγκεντρώνονται με άλλα μέσα εκτός των δοκιμών, λόγου χάριν με τη χρήση εναλλακτικών μεθόδων, όπως οι μέθοδοι in vitro, με ποσοτικά μοντέλα των σχέσεων δομής-δραστικότητας ή με τη χρήση ομαδοποίησης ή σύγκρισης, σύμφωνα με το παράρτημα XI του κανονισμού (ΕΚ) αριθ. 1907/2006. Συνιστάται ένθερμα η από κοινού χρήση των σχετικών δεδομένων.

Οι παρεχόμενες πληροφορίες αφορούν τις μορφές ή τις φυσικές καταστάσεις των ουσιών ή των μειγμάτων που χρησιμοποιούνται στο τελικό προϊόν.

Όσον αφορά τις ουσίες των παραρτημάτων IV και V του κανονισμού REACH, οι οποίες εξαιρούνται από τις υποχρεώσεις καταχώρισης που επιβάλλει το άρθρο 2 παράγραφος 7 στοιχεία α) και β) του ίδιου κανονισμού, για τη συμμόρφωση με τις ανωτέρω καθοριζόμενες απαιτήσεις αρκεί μια σχετική δήλωση.

β) Ουσίες που εγγράφονται σε κατάλογο δυνάμει του άρθρου 59 παράγραφος 1 του κανονισμού (ΕΚ) αριθ. 1907/2006

Δεν εγκρίνεται παρέκκλιση από τον αποκλεισμό βάσει του άρθρου 6 παράγραφος 6 του κανονισμού (ΕΚ) αριθ. 66/2010 όσον αφορά ουσίες οι οποίες χαρακτηρίζονται ως ουσίες που προκαλούν πολύ μεγάλη ανησυχία και περιλαμβάνονται στον κατάλογο που προβλέπεται στο άρθρο 59 του κανονισμού (ΕΚ) αριθ. 1907/2007, και οι οποίες περιέχονται σε μείγματα, σε αντικείμενα ή σε οιοδήποτε ομοιογενές μέρος σύνθετου αντικειμένου σε συγκεντρώσεις υψηλότερες από 0,1 %. Σε περίπτωση συγκεντρώσεων κάτω του 0,1 % ισχύουν τα ειδικά όρια συγκέντρωσης που καθορίζονται σύμφωνα με το άρθρο 10 του κανονισμού (ΕΚ) αριθ. 1272/2008.

Εκτίμηση και εξακρίβωση: Ο κατάλογος των ουσιών οι οποίες χαρακτηρίζονται ως ουσίες που προκαλούν πολύ μεγάλη ανησυχία και περιλαμβάνονται στον κατάλογο των υποψήφιων ουσιών σύμφωνα με το άρθρο 59 του κανονισμού (ΕΚ) αριθ. 1907/2006, διατίθεται στον δικτυακό τόπο του ECHA (17)

Γίνεται αναφορά στον κατάλογο που ισχύει κατά την ημερομηνία υποβολής της αίτησης. Ο αιτών υποβάλλει δήλωση συμμόρφωσης με το παρόν κριτήριο, συνοδευόμενη από σχετική τεκμηρίωση, όπως δηλώσεις συμμόρφωσης υπογεγραμμένες από τους προμηθευτές των υλικών και αντίγραφα των σχετικών δελτίων δεδομένων ασφαλείας για ουσίες ή μείγματα σύμφωνα με το παράρτημα II του κανονισμού (ΕΚ) αριθ. 1907/2006 για ουσίες και μείγματα. Τα όρια συγκέντρωσης προσδιορίζονται στα δελτία δεδομένων ασφαλείας σύμφωνα με το άρθρο 31 του κανονισμού (ΕΚ) αριθ. 1907/2006 για ουσίες και μείγματα.

Κριτήριο 4. Ποιότητα και μακροβιότητα των προϊόντων

α) Γενικές απαιτήσεις

Το προϊόν πληροί τις γενικές απαιτήσεις των αντίστοιχων προτύπων EN που απαριθμούνται στον πίνακα 2 ή τις αντίστοιχες υποχρεωτικές εθνικές τους διατάξεις. Η απαίτηση που αφορά την παροχή νερού εξαιρείται από το παρόν κριτήριο.

Κατά περίπτωση, ο καθαρισμός των στοιχείων του προϊόντος, ο οποίος μπορεί να είναι αναγκαίος υπό κανονικές συνθήκες χρήσης είναι εφικτός με χρήση απλών εργαλείων ή καθαριστικών.

β) Κατάσταση της εκτεθειμένης επιφάνειας και ποιότητα της επίστρωσης Ni-Cr

Ένα προϊόν κουζίνας και μπάνιου το οποίο φέρει μεταλλική επίστρωση Ni-Cr (ανεξαρτήτως του είδους του υποστρώματος) πρέπει να είναι σύμφωνο με το πρότυπο EN 248.

γ) Δυνατότητα επισκευής και διαθεσιμότητα ανταλλακτικών

Το προϊόν σχεδιάζεται κατά τρόπο ώστε τα ανταλλάξιμα στοιχεία του να αντικαθίστανται εύκολα από τον τελικό χρήστη ή από επαγγελματία συντηρητή, κατά περίπτωση. Πληροφορίες σχετικά με το ποια στοιχεία μπορούν να αντικατασταθούν αναγράφονται με σαφήνεια στο δελτίο πληροφοριών που συνοδεύει το προϊόν. Ο αιτών παρέχει επίσης σαφείς οδηγίες που επιτρέπουν στον τελικό χρήστη ή τους εκπαιδευμένους τεχνίτες, κατά περίπτωση, να εκτελούν στοιχειώδεις επισκευές.

Ο αιτών εξασφαλίζει επιπλέον ότι τα ανταλλακτικά είναι διαθέσιμα επί επτά τουλάχιστον έτη από την παύση της παραγωγής.

δ) Εγγύηση

Ο αιτών παρέχει τετραετή τουλάχιστον εγγύηση επισκευής ή αντικατάστασης.

Εκτίμηση και εξακρίβωση: Ο αιτών δηλώνει ότι το προϊόν πληροί τις εν λόγω απαιτήσεις και καταθέτει δείγματα του δελτίου πληροφοριών του προϊόντος και των όρων της εγγύησης στον αρμόδιο φορέα ως τμήμα της αίτησης.

Για τα σημεία α) και β), ο αιτών συνυποβάλλει επιπλέον στον αρμόδιο φορέα με την αίτηση τα αποτελέσματα των δοκιμών που έχουν διεξαχθεί σύμφωνα με τα πρότυπα που απαριθμούνται στον πίνακα 2, όσον αφορά το σημείο α), και με το πρότυπο EN 248, όσον αφορά το σημείο β).

Κριτήριο 5. Συσκευασία

Η συσκευασία πληροί τις ακόλουθες απαιτήσεις:

α) όλα τα τμήματα της συσκευασίας πρέπει να διαχωρίζονται εύκολα χειρωνακτικά σε χωριστά υλικά για να διευκολύνεται η ανακύκλωση,

β) στις περιπτώσεις που χρησιμοποιείται συσκευασία από χαρτόνι, αυτή πρέπει να αποτελείται από ανακυκλωμένο υλικό σε ποσοστό 80 % τουλάχιστον.

Εκτίμηση και εξακρίβωση: Ο αιτών δηλώνει ότι το προϊόν πληροί την απαίτηση και καταθέτει στον αρμόδιο φορέα δείγμα (ή δείγματα) της συσκευασίας ως μέρος της αίτησης.

Κριτήριο 6. Πληροφορίες προς τους χρήστες

Το προϊόν συνοδεύεται από κατάλληλες πληροφορίες προς τον χρήστη, οι οποίες περιλαμβάνουν συμβουλές σχετικά με την ορθή και φιλική προς το περιβάλλον χρήση του προϊόντος, καθώς και με τη συντήρησή του. Φέρει τις ακόλουθες πληροφορίες σε έντυπη μορφή (στη συσκευασία ή/και στην τεκμηρίωση που συνοδεύει το προϊόν) ή/και σε ηλεκτρονική:

α) την πληροφορία ότι οι κύριες περιβαλλοντικές επιπτώσεις συνδέονται με τη φάση της χρήσης του προϊόντος, δηλαδή με την κατανάλωση νερού και της σχετικής ενέργειας για τη θέρμανση του νερού, και οδηγίες για τον τρόπο με τον οποίο η ορθολογική χρήση μπορεί να ελαχιστοποιήσει τις περιβαλλοντικές επιπτώσεις·

β) την πληροφορία ότι στο προϊόν έχει απονεμηθεί το οικολογικό σήμα της ΕΕ, μαζί με συνοπτική επεξήγηση της σημασίας του για το συγκεκριμένο προϊόν, επιπλέον των γενικών πληροφοριών που συνοδεύουν το λογότυπο του οικολογικού σήματος της ΕΕ·

γ) την τιμή της μέγιστης παροχής σε l/min [βάσει των δοκιμών που αναφέρονται στο κριτήριο 1 στοιχείο α)]·

δ) οδηγίες εγκατάστασης, συμπεριλαμβανομένων πληροφοριών σχετικά με τις συγκεκριμένες πιέσεις λειτουργίας για τις οποίες είναι κατάλληλο το προϊόν·

ε) συμβουλές σχετικά με το ζήτημα του στάσιμου νερού και σχετική προειδοποίηση κατά της πόσης του νερού της βρύσης μετά από μεγάλη περίοδο στασιμότητας (ισχύει για βρύσες), όπως για παράδειγμα «Για την αποφυγή της σπατάλης πόσιμου νερού, μπορείτε να χρησιμοποιείτε το στάσιμο νερό (όπως αυτό που παραμένει στις σωληνώσεις κατά τη νύχτα ή τις διακοπές) στην τουαλέτα, το ντους ή για πότισμα».

στ) συστάσεις για την ορθή χρήση και συντήρηση του προϊόντος (συμπεριλαμβανομένου του καθαρισμού και της αφαίρεσης των αλάτων), με όλες τις σχετικές οδηγίες, ιδίως: i) συμβουλές για τη συντήρηση και τη χρήση του προϊόντος, ii) πληροφορίες σχετικά με τα τμήματα που μπορούν να αντικατασταθούν με ανταλλακτικά, iii) οδηγίες σχετικά με την αντικατάσταση των παρεμβυσμάτων εάν στάζει νερό από τις βρύσες, iv) συμβουλές σχετικά με τον καθαρισμό των βρυσών κουζίνας και μπάνιου με κατάλληλα μέσα, προκειμένου να αποφευχθεί η πρόκληση βλάβης στις εσωτερικές και τις εξωτερικές τους επιφάνειες. v) συμβουλές σχετικά με την τακτική και ορθή συντήρηση των εξαεριστήρων.

Για βρύσες κουζίνας και μπάνιου (εκτός των κεφαλών ντους) οι οποίες δεν είναι εφοδιασμένες με διατάξεις ελέγχου του χρόνου, το ακόλουθο κείμενο πρέπει να αναπαράγεται με τρόπο ευδιάκριτο στη συσκευασία του προϊόντος:

«Το προϊόν με το οικολογικό σήμα της ΕΕ που κρατάτε προορίζεται για οικιακή χρήση. Δεν προορίζεται για πολλαπλές και συχνές χρήσεις σε μη οικιακό περιβάλλον (π.χ. κοινόχρηστες εγκαταστάσεις σε σχολεία, γραφεία, νοσοκομεία, πισίνες)».

Για βρύσες κουζίνας και μπάνιου που είναι εφοδιασμένες με διατάξεις ελέγχου του χρόνου, το ακόλουθο κείμενο πρέπει να αναπαράγεται με τρόπο ευδιάκριτο στη συσκευασία του προϊόντος:

«Το προϊόν με το οικολογικό σήμα της ΕΕ που κρατάτε προορίζεται ιδίως για πολλαπλές και συχνές χρήσεις σε μη οικιακό περιβάλλον (π.χ. κοινόχρηστες εγκαταστάσεις σε σχολεία, γραφεία, νοσοκομεία, πισίνες)».

Για «κεφαλές ντους περιορισμένης ροής» πρέπει να παρέχονται πληροφορίες στο δελτίο του προϊόντος όσον αφορά την ανάγκη ελέγχου της συμβατότητας όταν χρησιμοποιούνται με ηλεκτρικό σετ ντους, π.χ. «ελέγξτε αν αυτή η κεφαλή ντους περιορισμένης ροής είναι συμβατή με το δικό σας σύστημα ντους, εάν πρόκειται να τη χρησιμοποιήσετε με ηλεκτρικό σετ ντους».

Εκτίμηση και εξακρίβωση: Ο αιτών δηλώνει ότι το προϊόν πληροί την απαίτηση και καταθέτει στον αρμόδιο φορέα ως τμήμα της αίτησης δείγμα ή δείγματα των πληροφοριών προς τον χρήστη ή/και σύνδεσμο με τον δικτυακό τόπο του κατασκευαστή που περιέχει τις συγκεκριμένες πληροφορίες.

Κριτήριο 7. Πληροφορίες που αναγράφονται στο οικολογικό σήμα της ΕΕ

Το προαιρετικό σήμα με κείμενο εντός πλαισίου περιέχει το ακόλουθο κείμενο:

— Βελτιωμένη αποδοτικότητα ως προς την κατανάλωση νερού

— Μεγαλύτερη δυνατότητα εξοικονόμησης ενέργειας

— Το παρόν πιστοποιημένο προϊόν σας προσφέρει εξοικονόμηση νερού, ενέργειας και χρημάτων.

Οι κατευθυντήριες γραμμές για τη χρήση του προαιρετικού σήματος με κείμενο εντός πλαισίου παρατίθενται στο έγγραφο «Guidelines for the use of the EU Ecolabel logo» που είναι διαθέσιμο στον ιστότοπο:

http://ec.europa.eu/environment/ecolabel/promo/pdf/logo%20guidelines.pdf

Εκτίμηση και εξακρίβωση: Ο αιτών καταθέτει δείγμα του σήματος, καθώς και δήλωση συμμόρφωσης με το παρόν κριτήριο.

(1) ISO/IEC/17025: 2005, Γενικές απαιτήσεις για την ικανότητα των εργαστηρίων δοκιμών και διακριβώσεων.

(2) Ο μειωτήρας νερού πρέπει να επιτρέπει τη ρύθμιση της προκαθορισμένης παροχής νερού (ρύθμιση εξοικονόμησης νερού) στη μέγιστη τιμή 6 l/min. Η μέγιστη διαθέσιμη παροχή νερού δεν υπερβαίνει τα 8 l/min.

(3) Οι κεφαλές ντους και τα σετ ντους με περισσότερους από έναν τύπους καταιονισμού πληρούν την απαίτηση στη ρύθμιση με τη μέγιστη παροχή νερού.

(4) Προϊόντα που διατίθενται στο εμπόριο ως κατάλληλα για εγκαταστάσεις χαμηλής πίεσης και λειτουργούν συνήθως σε πίεση 0,1 έως 0,5 bar.

(5) Άρθρο 10 της οδηγίας 98/83/ΕΚ του Συμβουλίου, της 3ης Νοεμβρίου 1998, σχετικά με την ποιότητα του νερού ανθρώπινης κατανάλωσης (ΕΕ L 330 της 5.12.1998, σ. 32).

(6) Στον κανονισμό (ΕΚ) αριθ. 1907/2006 (REACH) περιλαμβάνεται ο εξής ορισμός: Προϊόν: αντικείμενο το οποίο, κατά τη διαδικασία παρασκευής, αποκτά ειδικό σχήμα, επιφάνεια ή σχεδιασμό που καθορίζει τη χρηστική λειτουργία του σε μεγαλύτερο βαθμό από ό,τι η χημική του σύνθεση·

(7) ΕΕ L 353 της 31.12.2008, σ. 1.

(8) ΕΕ L 196 της 16.8.1967, σ.1.

(9) ΕΕ L 396 της 30.12.2006, σ. 1.

(10) Κανονισμός (ΕΚ) αριθ. 1272/2008.

(11) Οδηγία 67/548/ΕΟΚ με προσαρμογή στο REACH σύμφωνα με την οδηγία 2006/121/ΕΚ του Ευρωπαϊκού Κοινοβουλίου και του Συμβουλίου () και οδηγία 1999/45/ΕΚ του Ευρωπαϊκού Κοινοβουλίου και του Συμβουλίου () όπως τροποποιήθηκε.

(12) ΕΕ L 396 της 30.12.2006, σ. 854

(13) ΕΕ L 200 της 30.7.1999, σ. 1.

(14) Όταν ισχύουν εθνικές απαιτήσεις του κράτους μέλους στην αγορά του οποίου πρόκειται να διατεθεί το προϊόν ή η ανάλογη διαδικασία δοκιμών σχετικά με την ελευθέρωση νικελίου από επιστρώσεις, είναι δυνατή η υποβολή στοιχείων τα οποία να αποδεικνύουν ότι πληρούνται οι εν λόγω εθνικές απαιτήσεις αντί αυτών που αποδεικνύουν τη συμμόρφωση με την παρούσα απαίτηση.

(15) EN 16058 Επίδραση μεταλλικών υλικών σε νερό προοριζόμενο για ανθρώπινη κατανάλωση — Δυναμική δοκιμή σε διάταξη δοκιμής για την εκτίμηση των επιφανειακών επιστρώσεων με νικέλιο — Μέθοδος μακροπρόθεσμη δοκιμής.

(16) Οδηγία 2011/65/ΕΕ του Ευρωπαϊκού Κοινοβουλίου και του Συμβουλίου, της 8ης Ιουνίου 2011, για τον περιορισμό της χρήσης ορισμένων επικίνδυνων ουσιών σε ηλεκτρικό και ηλεκτρονικό εξοπλισμό.

(17) http://echa.europa.eu/chem_data/authorisation_process/candidate_list_table_en.asp